Fi stqarrija mill- MGRM (Malta Gay Rights Movements) kien ikkundannat bla riservi kliem li ntqal fid-dibattitu bejn Adrian Delia u Bernard Grech. L- MGRM sostniet li fost aktar misinformazzjoni rigward l-abbozz ta' liġi dwar l-ugwaljanza miż-żewġ kandidati, intqal li xi ħadd qed "jimponi d-drittijiet tal-minoranzi fuq il-maġġoranza." "Dan hu kliem tat-tkexkix li jista jingħad biss minn min huwa out of touch kompletament mill-ħajja tal-minoranzi", sostniet l- MGRM . Fakkret ukoll fil-każ ta' Lassana Cisse billi tenniet: "Dan fejn il-minoranzi għadhom jitkeċċew mid-dar, minn xogħlhom, u saħansitra jissawtu u jinqatlu kiesaħ u biered bħal fil-każ ta' Lassana Cisse."